
Ανασυγκρότηση Δευτεροβάθμιας Επιτροπής Κρίσης Αγωνιστών 
Εθνικής Αντίστασης άρθρου 11 Π.Δ. 379/83 όπως αντικατα- 
στάθηκε από την παρ. 2 του Π.Δ. 83/88 . 1 

Διάρθρωση του Τμήματος Γραμματείας της Δ/νσης Διοικητικού 
(Δ1) του Υπουργείου Οικονομικών. 2 

Χορήγηση έκτακτης οικονομικής ενίσχυσης στους άνεργους οικοδό¬ 
μους των περιοχών Βαρθολομιού, Λυγιάς, Κάστρου, Κυλλήνης, 
Κ. Παναγιάς, Νεοχωρίου που επλήγησαν από τους σεισμούς της 


16.10.88. 4 

Παράταση ισχύος της από 19.10.84 Σ.Σ.Ε. του με σχέση εργασίας 
Ι.Δ. προσωπικού του Ταμείου Αρχαιολογικών Πόρων και Απαλ¬ 
λοτριώσεων . 5 

Παράταση ισχύος της από 27.2.85 Σ.Σ.Ε. των μελών του Σωμα¬ 
τείου «Σύνδεσμος Τεχνιτών ΟΛΠ» που απασχολούνται με σχέση 
Ι.Δ. για το έτος 1984 (τεχνικό προσωπικό). 6 

Κήρυξη εκτελεστής της 1/88 απόφασης του ΠΔΔΔ Πειραιά που 
αφορά τους όρους αμοιβής και εργασίας των πτυχιούχων μαιών 
που απασχολούνται στις κλινικές Α.Π.Π. και νήσων. 7 

Έγκριση πρόσληψης προσωπικού σε Κρατικούς Παιδικούς Σταθ¬ 

Ορισμός αναγκαιούντος προσωπικού για πρόσληψη στο Ίδρυμα 
Προστασίας Απροσαρμόστων Παίδων Σερρών.12 

Ορισμός αναγκαιούντος προσωπικού για πρόσληψη στον Κοινωνικό 
Ξενώνα Καρέα Αττικής .13 

Αρμοδιότητες και λειτουργία του Δ.Σ. της Ε.Ε.Α.Ε.14 

Αριθ. Σ. 7556 (1) 

Ανασυγκρότηση Δευτεροβάθμιας Επιτροπής Κρίσης Αγωνιστών Εθνι¬ 
κής Αντίστασης άρθρου 11 Π.Δ. 379/83 όπως αντικαταστάθηκε 
από την παρ. 2 του Π.Δ. 83/88. 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ ΕΣΩΤΕΡΙΚΩΝ ΚΑΙ 
<-· ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τις διατάξεις του άρθρου 12 του Ν. 1285/82 «Για την αναγνώ¬ 
ριση της Εθνικής Αντίστασης του Ελληνικού Λαού εναντίον των Στρα¬ 
τευμάτων κατοχής 1941-44 (ΦΕΚ 115 τ.Α'). 

β. Το άρθρο 11 του Π.Δ. 379/83 όπως αντικαταστάθηκε από το 
Π.Δ. 83/88 «Επέκταση ενεργημάτων του Α.Ν. 971/49 σε αγωνιστές 
Εθνικής Αντίστασης και λοιπούς δικαιούχους (ΦΕΚ 136 τ.Α'). 

γ. Την αριθ. Φ.072.2/7/Γ1564/6.11.86 Κοινή Απόφαση του 
Πρωθυπουργού και του Αντιπροέδρου της Κυβέρνησης και Υπουργού 
Εθνικής Άμυνας «Ανάθεση αρμοδιοτήτων Υπουργού Εθνικής Άμυνας 
στον Υφυπουργό Εθν. Άμυνας Ορέστη Παπαστρατή. 

δ. Την από 26 Σεπτεμβρίου 1988 εισήγηση ΓΕΘΑ/ΔΕΠΑΘΑ, απο¬ 
φασίζουμε: 

1. Ανασυγκροτούμε τη Δευτεροβάθμια Επιτροπή Κρίσης Αγωνι¬ 
στών Εθνικής Αντίστασης του άρθρου 11 Π.Δ. 379/83 όπως αντικα- 
ταστάθηκε από την παράγρ. 2 του Π.Δ. 83/88, γιά τον πέμπτο χρόνο 
της λειτουργίας της, από τα παρακάτω τακτικά μέλη, 
α. Πρόδρομο Ασημιάδη, Αρεοπαγίτη, ως Πρόεδρο, 
β. Εμμανουήλ Χατζηδάκη, Ταξχο του ΓΕΕΘΑ/ΔΕΠΑΘΑ. 
γ. Βασιλική Αυρηλιώνη, Υπάλλ. του Υπουργ. Εσωτερικών, 
δ. Γεώργιο Κόκκινο, Αγωνιστή Εθνικής Αντίστασης, 
ε. Κων/νο Τσιρίκο, Αγωνιστή Εθνικής Αντίστασης. 

3. Σε περίπτωση απουσίας ή κωλύματος των τακτικών μελών ορί¬ 
ζουμε τα παρακάτω μέλη. 

α. Κων/νο Κωστόπουλο, Αρεοπαγίτη, 
β. Νικόλαο Γιαννακούρα Υποστράτηγο του ΓΕΕΘΑ/ΔΕΠΑΘΑ. 
γ. Άννα Γερακάκη, ΥΠάλλ. του Υπουργ. Εσωτερικών, 
δ. Μήνω Σταυρίδη, Αγωνιστή Εθνικής Αντίστασης, 
ε, Βασίλειο Πουλά, Αγωνιστή Εθνικής Αντίστασης. 

4. Σε περίπτωση που ο κρινόμενος ανήκει στα Σώματα Ασφαλείας το 
δεύτερο των τακτικών μελών της επιτροπής αντικαθίσταται: 

α. Από τον Ταξχο Παναγιώτη Ηλιόπουλο του ΕΛ.ΑΣ με αναπληρω¬ 
ματικό τον Αστυν. Δντή Νικόλαο Χαντζή, εάν ο κρινόμενος ανήκει στην 
πρώην Χωρ/κή. 

β. Από τον Ταξχο Νικόλαο Ζιανίκα της ΕΛ.ΑΣ με αναπληρωματικό 
τον Αστυν. Δντή Κων/νο Κουγιτέα, εάν ο κρινόμενος ανήκε στην πρώην 
Αστυνομία Πόλεων. 

γ. Από τον Πύραχο Σταύρο Σκίκο με αναπληρωματικό τον Επιπυ- 

ραγό Γεώργιο Σταθόπουλο. ’ 

5. Γραμματέας της Επιτροπής ορίζεται ο Θεόδωρος Ναλμπάντης 
Υπάλληλος του ΓΕΕΘΑ/ΔΕΠΑΘΑ, με αναπληρωματική την Ευφρο¬ 
σύνη Κασιμάτη, Υπάλληλο της ίδκχς υπηρεσίας. 

6. Η θητεία της Επιτροπής ορίζεται για ένα χρόνο, από τη δημο¬ 
σίευση της απόφασης αυτής στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνή¬ 
σεως. 

Αθήνα, 14 Νοεμβρίου 1988 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΦΥΠΟΥΡΓΟΣ 

ΕΣΩΤΕΡΙΚΩΝ ΕΘΝΙΚΗΣ ΑΜΥΝΑΣ 

ΓΙΑΝΝΗΣ ΣΚΟΥΛΑΡΙΚΗΣ ΟΡΕΣΤΗΣ ΠΑΠΑΣΤΡΑΤΗΣ 
- ψ- 

Αριθ. Α.6189/175 (2) 

Διάρθρωση του Τμήματος Γραμματείας της Δ/νσης Διοικητικού (Δ1) 
του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 4 του άρθρου 2 του Ν. 51/75 (ΦΕΚ 125/ 
Α). 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα» (ΦΕΚ 137/Α). 

3. Τις διατάξεις των άρθρων 3 παρ. 2 εδαφ. ε’ και 157 παρ. 2 του 
Π.Δ. 284/88 «Οργανισμός του Υπουργείου Οικονομικών» (ΦΕΚ 
128/Α)και 

4. Την ανάγκη εσωτερικής διάρθρωσης του Τμήματος Γραμματείας 
της Δ/νσης Διοικητικού, αποφασίζουμε: 

1. Συστήνουμε στο Τμήμα Γραμματείας της Δ/νσης Διοικητικού του 
Υπουργείου Οικονομικών τα παρακάτω Γραφεία Γραμματείας: 

Ιο Γραφείο Γραμματείας 
■ 2ο Γραφείο Γραμματείας 

3ο Γραφείο Γραμματείας 

4ο Γραφείο Γραμματείας. 

2. Καθένα από τα Γραφεία της προηγούμενης παραγράφου είναι αρ¬ 
μόδιο για τις εξής Διευθύνσεις, Ανεξάρτητες Διευθύνσεις και Γραφεία 
της Κεντρικής Υπηρεσίας του Υπουργείου Οικονομικών, ως και Υπηρε¬ 
σίες που λειτουργούν κατά τις περί αυτών διατάξεις στο Υπουργείο Οι¬ 
κονομικών: 

Ιο ΓΡΑΦΕΙΟ ΓΡΑΜΜΑΤΕΙΑΣ 

Πολιτικό Γραφείο Υπουργού. 

Πολιτικό Γραφείο Αναπληρωτή Υπουργού. 

Γραφείο Γενικού Γραμματέα. 

Διεύθυνση Μελετών και Προγραμματισμού. 

Διεύθυνση Πολιτικής Σχεδίασης Έκτακτης Ανάγκης (ΠΣΕΑ). 

Γραφείο Τύπου και Δημοσίων Σχέσεων. 

Γραφείο Επικοινωνίας και Πληροφόρησης Πολιτών. 

Γραφεία Α, Β και Γ’ Υπηρεσιακών Συμβουλίων. 

Νομική Διεύθυνση. 

Τμήμα Φορολογίας Νομικής Διεύθυνσης. 

Γραφείο Παρέδρου Ελεγκτικού Συνεδρίου. 

Υπηρεσία Εντελλομένων Εξόδων Υπουργείου Οικονομικών. 

Υπηρεσία Στατιστικής. 

Δ1 - Διεύθυνση Διοικητικού. 

Δ2 - Διεύθυνσή Προσωπικού Δημοσίων Οικονομικών Υπηρεσιών 
(ΔΟΥ). 

ΔΕ - Διεύθυνση Προσωπικού Τελωνείων. 

Δ5 - Διεύθυνση Οικονομικού. 

Δ6 - Διεύθυνση Οργάνωσης. 

Δ7 - Διεύθυνση Νομοθετικού Συντονισμού και Κωδικοποιήσεων. 

Δ8 - Διεύθυνση Διεθνών Σχέσεων. 

Δ9 - Διεύθυνση Ελέγχων. 

ΔΙΟ - Διεύθυνση Δημόσιας Περιουσίας. 

Δ11 - Διεύθυνση Εθνικών Κληροδοτημάτων. 

Δ12 - Διεύθυνση Φορολογίας Εισοδήματος. 


Δ13 - Διεύθυνση Φορολογίας Κεφαλαίου. 

Δ14 - Διεύθυνση Φόρου Προστιθέμενης Αξίας (Φ.Π.Α.) και Ειδικών 
Φορολογιών. 

Δ15 - Διεύθυνση Βιβλίων και Στοιχείων. 

Δ17 - Διεύθυνση Δασμολογική. 

Δ18 - Διεύθυνση Τελωνειακών Οικονομικών Συστημάτων. 

Δ19 - Διεύθυνση Τελωνειακών Διαδικασιών. 

2ο ΓΡΑΦΕΙΟ ΓΡΑΜΜΑΤΕΙΑΣ 

Πολιτικό Γραφείο Υφυπουργού. 

Γραφείο Δ' Υπηρεσιακού Συμβουλίου. 

Γραφείο Δημοσιονομικό Νομικής Διεύθυνσης. 

Δ4 - Διεύθυνση Προσωπικού Γενικού Λογιστηρίου του Κράτους 
(ΓΛΚ). 

Δ16 - Διεύθυνση Είσπραξης Δημοσίων Εσόδων. 

Δ20 - Διεύθυνση Προϋπολογισμού. 

Δ21 - Διεύθυνση Επεξεργασίας Σχεδίων Νόμων και Προεδρικών 
Διαταγμάτων. 

Δ22 - Διεύθυνση Μισθών και Συντάξεων. 

Δ23 - Διεύθυνση Δημοσίου Χρέους. 

Δ24 - Διεύθυνση Λογαριασμών του Δημοσίου. 

Δ25 - Διεύθυνση Κίνησης Κεφαλαίων, Εγγυήσεων, Δανείων και 
Αξιών. 

Δ26 - Διεύθυνση Συντονισμού και Ελέγχου Εφαρμογής Δημοσιολο- 
γιστικών Διατάξεων. 

3ο ΓΡΑΦΕΙΟ ΓΡΑΜΜΑΤΕΙΑΣ 

Γραφείο Ανωτάτου Χημικού Συμβουλίου (Α.Χ.Σ.). 

Γραφείο Ανωτάτης Επιτροπής Τελωνειακών Αμφισβητήσεων 
(Α.Ε.Τ.Α.). 

Δ27 - Διεύθυνση Τροφίμων και Περιβάλλοντος. 

Δ28 - Διεύθυνση Πετροχημικών και Βιομηχανικών Προϊόντων. 

Δ29 - Διεύθυνση Χημική Φοροτεχνική. 

4ο ΓΡΑΦΕΙΟ ΓΡΑΜΜΑΤΕΙΑΣ 

Δ30 - Διεύθυνση Εφαρμογών Ηλεκτρονικών Υπολογιστών (Η/Υ). 

Δ31 - Διεύθυνση Εκμετάλλευσης Συστημάτων Η/Υ. 

Δ32 - Διεύθυνση Εισαγωγής και Ελέγχου Στοιχείων Η/Υ. 

3. Καθένα από τα Γραφεία της παραγράφου 1 της παρούσας και 
κατά λόγο αρμοδιότητας αυτού, προβαίνει στις πράξεις και ενέργειες 
που αναφέρονται στο άρθρο 3 παράγραφο 2 περίπτωση ε' του Π.Δ. 
284/1988, εκτός των θεμάτων αρμοδιότητας του Γ ραφείου Μεταφρα¬ 
στικού και Παραβολής Ξενόγλωσσων Εγγράφων που ασκούνται εξ ολο¬ 
κλήρου από το αντίστοιχο Γραφείο του 1ου Γραφείου Γραμματείας. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 14 Νοεμβρίου 1988 

Ο ΥΠΟΥΡΓΟΣ 

ΔΗΜ. ΤΣΟΒΟΛΑΣ 

- ♦- 

Αριθ. 93358/4617 (3) 

Κατάργηση εκτροφείου θηραμάτων Αγίου Βησσαρίωνα Ν. Τρικά¬ 
λων. 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις των άρθρων 253 και 254 παρ. 5, 8 του Ν.Δ. 86/ 
69, καθώς έχουν αντικατασταθεί με τα άρθρα 3 και 4 παρ. 1 και 4 του 
Ν. 177/75, 8 Π.Δ. 402/88 και της αριθ. 414985/29.11.85 (ΦΕΚ 
757/Β/18.12.85) κοινής απόφασης των Υφυπουργού Εθνικής Οικο¬ 
νομίας και Αναπληρωτή Υπουργού Γεωργίας «Μέτρα διαχείρισης της 
άγριας πτηνοπανίδας», 

2. Την αριθ. 381346/4.11.87 (ΦΕΚ 705/Β/8.12.87) απόφαση 
του Υφυπουργού Γεωργίας Κώστα Τσιγαρίδα, περί μεταβίβασης στο 
Γενικό Γραμματέα, Ειδικούς Γραμματείς και τους Υπηρεσιακούς Πα¬ 
ράγοντες του Υπουργείου, της εξουσίας να υπογράφουν «με εντολή Υφυ¬ 
πουργού», 

3. Την αριθ. 13700/928/20.3.76 (ΦΕΚ 451/Β/6.4.1976) από¬ 
φασή μας, με την οποία ιδρύθηκε εκτροφείο θηραμάτων σε έκταση 
2.616 στρεμμάτων στην περιοχή Αγίου Βησσαρίωνα Ν. Τρικάλων, 

4. Το αριθμ. 10718/31.10.88 έγγραφο του Δασαρχείου Τρικάλων, 
περί κατάργησης του ανωτέρω εκτροφείου θηραμάτων, 

5. Το γεγονός ότι ο βιότοπος του εκτροφείου δεν προσφέρεται για 
εντατική εκτροφή θηραμάτων, ενώ είναι δυνατό να αξιοποιηθεί αποδοτι¬ 
κότερα με ελεγχόμενο κυνήγι αφού βρίσκεται η έκτασή του μέσα στα 
όρια της Ε.Κ.Π. Κόζιακα, αποφασίζουμε: 

Καταργούμε το εκτροφείο θηραμάτων Αγίου Βησσαρίωνα Ν. Τρικά¬ 
λων έκτασης 2.616 στρεμμάτων, το οποίο ιδρύθηκε με την αριθ. 
13700/928/20.3.1976 (ΦΕΚ. 451/Β/6.4.76) απόφασή μας, γιατί 
ο βιότοπος του εκτροφείου δεν προσφέρεται για εντατική εκτροφή θηρα¬ 
μάτων, ενώ είναι δυνατό να αξιοποιηθεί αποδοτικότερα με ελεγχόμενο 
κυνήγι. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 11 Νοεμβρίου 1988 

Με εντολή Υφυπουργού 
Ο Ειδικός Γραμματέας 
ΒΑΣ. ΓΙΩΤΑΚΗΣ 

-♦- 

Αριθ. 32550 (4) 

Χορήγηση έκτακτης οικονομικής ενίσχυσης στους άνεργους οικοδόμους 

των περιοχών Βαρθολομιού, Λυγιάς, Κάστρου, Κυλλήνης, Κ, Πα¬ 
ναγιάς, Νεοχωρίου που επλήγησαν από τους σεισμούς της 

16.10.88. 

Ο ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις της παρ. 3 του άρθρου 17 του Ν.Δ/τος 2961/54 
«περί συστάσεως Οργανισμού Απασχολήσεως & Ασφαλίσεως Ανερ¬ 
γίας», όπως τροποποιήθηκε αργότερα. 

2. Τις διατάξεις του Ν.Δ/τος 212/69 «περί Οργανώσεως & Διοική- 
σεως του Οργανισμού Απασχολήσεως Εργατικού Δυναμικού». 

3. Την αριθμ. 3703/88 απόφαση του Δ.Σ. του ΟΑΕΔ (αρ. Συνεδρία¬ 
σης 325/8.11.88) που μας υποβλήθηκε με το αρ. 116540/10.11.88 
έγγραφο του Οργανισμού. 

4. Το γεγονός ότι στην προκειμένη περίπτωση συντρέχουν εξαιρετι¬ 
κοί λόγοι, αποφασίζουμε: 

1. Εγκρίνουμε την καταβολή από τον ΟΑΕΔ έκτακτης οικονομικής 
ενίσχυσης από σαράντα πέντε χιλιάδες (45.000) δρχ. στον καθένα 
άνεργο οικοδόμο που εργαζόταν στις πληγείσες από το σεισμό περιοχές 
και διέκοψε την εργασία του εξ αφορμής του γεγονότος του σεισμού με 
τις εξής προϋποθέσεις: 

α) Να είναι άνεργοι κατά την ημερομηνία καταβολής του βοηθήμα¬ 
τος. 

β) Να έχουν πραγματοποιήσει κατά τα έτη 1987 και 1988 50 & 25 
ημερομίσθια αντίστοιχα στον κλάδο τους. 

γ) Να έχουν απασχοληθεί κατά τους μήνες Σεπτέμβριο ή Οκτώβριο 
1988 στις πληγείσες από το σεισμό περιοχές: Βαρθολομιό, Λυγιά, Κά¬ 
στρο, Κυλλήνη, Κ. Παναγιά, Νεοχώρι. Στην περίπτωση αυτή η απα¬ 
σχόληση θα αποδεικνύεται από το βιβλιάριο εντολών ή από τη μισθολο- 
γική κατάσταση του εργοδότη. 

Η ανωτέρω έκτακτη οικονομική ενίσχυση δεν θα συμψηφισθεί με την 
οικονομική ενίσχυση που θα δοθεί στους οικοδόμους της χώρας εν όψει 
των εορτών Χριστουγέννων 1988. 

2. Η αξίωση της παραπάνω οικονομικής ενίσχυσης παραγράφεται 
μετά εξήντα (60) ημέρες από την κοινοποίηση της απόφασης αυτής 
στην αρμόδια με την επιδότηση Υπηρεσία. 

Η απόφαση αυτή, που κοινοποιείται για εκτέλεση, να δημοσιευθεί 
στην Εφημερίδα της Κυβερνήσεως. 

Αθήνα, 11 Νοεμβρίου 1988 

Ο ΥΠΟΥΡΓΟΣ 

Γ. ΓΕΝΝΗΜΑΤΑ! 


Αριθ. -18084 (5) 

Παράταση ισχύος της από 19.10.84 Σ.Σ.Ε. του με σχέση εργασίας Ι.Δ. 
προσωπικού του Ταμείου Αρχαιολογικών Πόρων και Απαλλοτριώ¬ 
σεων. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 4 του Ν. 3239/55. 

2. Την 96944/87 (ΦΕΚ 551/Β/20.10.87) απόφαση του Υπουρ¬ 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κ.λπ.». 

3. Τη σχετική καταγγελία από 30.3.88 του συλλόγου Υπαλλήλων 
του Ταμείου Αρχαιολογικών Πόρων και Απαλλοτριώσεων που επιδό- 
θηκε στο Υπουργείο Εργασίας με το 2503/30.3.88 έγγραφο. 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 10.11.88, αποφασίζουμε: 

Αναστέλλουμε μέχρι 30 Μαΐου 1989 την επέλευση των ένομων απο¬ 
τελεσμάτων της καταγγελίας της από 19.10.84 Σ.Σ.Ε. των με σχέση 
εργασίας Ι.Δ. προσωπικού του ταμείου Αρχαιολογικών Πόρων και 
Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

Ο Γεν. Γραμματέας 
ΠΕΤΡΟΣ ΜΩΡΑΛΗΣ 

-♦- 

Αριθ. 18083 (6) 

Παράταση ισχύος της από 27.2.85 Σ.Σ.Ε. των μελών του Σωματείου 
«Σύνδεσμος Τεχνιτών ΟΛΠ» που απασχολούνται με σχέση Ι.Δ. για 
το έτος 1984 (τεχνικό προσωπικό). 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις του άρθρου 4 του Ν. 3239/55. . 

2. Την 96944/87 (ΦΕΚ 551/Β/20.10.87) απόφαση του Υπουρ- 
γού Εργασίας «Μεταβίβαση αρμοδιοτήτων του Υπουργού Εργασίας και 
εξουσία υπογραφής στους Γενικό Γραμματέα, κ.λπ.». . 

3. Τη σχετική καταγγελία από 31.3.88 του συνδέσμου τεχνιτών 

ΟΛΠ που επιδόθηκε στο Υπουργείο Εργασίας με το 2528/31.3.88 έγ¬ 
γραφο. . . 

4. Τη σχετική γνωμοδότηση της Ολομέλειας του Ανωτάτου Συμβου¬ 
λίου Εργασίας, κατά τη συνεδρίαση της 10.11.88, αποφασίζουμε: 

Αναστέλλουμε μέχρι 30 Μαΐου 1989 την επέλευση των ένομων απο¬ 
τελεσμάτων της καταγγελίας της από 27.2.85 Σ.Σ.Ε. των μελών του 
Σωματείου «Σύνδεσμος Τεχνιτών ΟΛΠ» που απασχολούνται με σχέση 
Ι.Δ. για το έτος 1984 (τεχνικό προσωπικό).· 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Νοεμβρίου 1988 

Ο Γεν. Γραμματέας 
ΠΕΤΡΟΣ ΜΩΡΑΛΗΣ 

-— 4 - ΐ 

Αριθ. Α,Π, 17836 (7) 

Κήρυξη εκτελεστής της 1 /88 απόφασης του ΠΔΔΔ Πειραιά που αφορά 
τους όρους αμοιβής και εργασίας των πτυχιούχων μαιών που απα¬ 
σχολούνται στις κλινικές Α.Π.Π και νήσων. 

Ο ΓΕΝ. ΓΡΑΜΜΑΤΕΑΣ ΤΟΥ ΥΠ. ΕΡΓΑΣΙΑΣ 
Έχοντας υπόψη: 

1. Τις διατάξεις της παρ. 1 του άρθρου 20 του Ν. 3239/55, όπως 
αυτές τροποποιήθηκαν με τα Ν.Δ. 3755/57 και 1198/72. 

2. Την 00944/20.10.87 απόφαση του Υπουργού Εργασίας «περί 

μεταβίβασης αρμοδιοτήτων και εξουσίας.υπογραφής στους: Γεν. Γραμ¬ 
ματέα, Ειδ. Γραμματείς κ.λπ.» (ΦΕΚ 551/Β/20.10.87), αποφασί- 
ζουμε: ' 

Κηρύσσουμε εκτελεστή την αριθμ. 1/88 απόφαση του ΠΔΔΔ Πει- 

ραιά που εχδόθηχε για.να επιλύσει τη συλλογική διαφορά εργασίας που 
δημιουργήθηκε ανάμεσα στους: α. Ένωση Ιδιωτικών Κλινικών Αθη- 
νών-Πειραιώς-Προαστείων, β. Σύνδεσμο Ιδιωτικών Κλινικών Πει¬ 
ραιά, Προαατείων, αφενός και στο Σύλλογο Επιστημόνων μαιών Αθη¬ 
νών, Πειραιά και Περιχώρων Αττικής κάι Νήσων «Η ΛΗΔΑ» αφετέρου, 
που αφορά τους όρους αμοιβής και εργασίας των πτυχίούχων μαιών 
που απασχολούνται στις Κλινικές Α.Π.Π και Νήσων, ύστερα από την 
έκδοση της αριθμ. 2/88 απόφασης ΔΔΔΔ Πειραιά με την οποία έγινε 
αποδεκτή η παραίτηση από την έφεση, του παραπάνω Συλλόγου 
«ΛΗΔΑ» και της οποίας το διατακτικό έχει ως εξής: 

1. Στις διατάξεις της απόφασης αυτής υπάγονται οι πτυχιούχες 
μαίες, των αναγνωρισμένων μαιευτικών σχολών της χώρας με τετρα¬ 
ετή φοίτηση, που απασχολούνται σε μαιευτικές ή γυναικολογικές κλινι¬ 
κές Αθηνών-Πειραιώς Περιχώρων Ν. Αττικής και Νήσων. 

2. Οι αποδοχές που βάσει των προισχυουσών ρυθμίσεων λαμβάνο- 
νταν υπόψη για τον υπολογισμό των προααυξήσεων λόγω ΑΤΑ όπως 
αυτές έχουν διαμορφωθεί μέχρι της ισχύος της απόφασης αυτής, αυξά¬ 
νονται από 4.11.87 κατά ποσοστά του δείκτη τιμών καταναλωτή, τα 
οποία θα καθορίζονται μελλοντικά, με απόφαση του Υπουργού Εθνικής 
Οικονομίας. 

Για την αναπροσαρμογή των μισθών της παρούσας διαιτητικής από¬ 
φασης, θα ισχύσουν τα κλιμάκια αποδοχών, που καθορίζονται από τον 
Ν. 1584/86 (ΦΕΚ 16/Α/25.2.86) και την αριθμ. 8210/183/87 
απόφαση των Υπουργών Εθνικής Οικονομίας, Οικονομικών και Εργα¬ 
σίας. 

3. Όσες διατάξεις της απόφασης 5/87 ΠΔΔΔ Αθηνών (ΑΥΕ 
11600/87 - ΦΕΚ 146/Β/24.3.87), δεν έχουν τροποποιηθεί εξακο¬ 
λουθούν να ισχύουν. 

4. Η ισχύς της απόφασης αυτής αρχίζει από 4.11.87. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 14 Νοεμβρίου 1988 

'Ό Γεν: Γραμματέας 

Π. ΜΩΡΑΛΗΣ 

- ♦ - 

Αριθ.. Α2α/28417 (8) 

Έγκριση πρόσληψης προσωπικού στον Κ.Π.Σ. Βαθέος Σάμου. 

Ο ΥΠΟΥΡΓΟΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: α) του άρθρου 9 του Ν. 1476/84. 

β) του άρθρου 5 Κεφ. Β' του Ν. 993/79. 

^ 2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 471/7.7.88 (ΦΕΚ 463/88 τ. Β'). 

3. Την πράξη του Υπουργού Προεδρίας της Κυβέρνησης 213/ 

11.5.87. 

4. Τις επείγουσες,ανάγκες του Σταθμού που δεν μπορούν να καλυ¬ 
φθούν από το υπάρχον προσωπικό ή με απόσπαση. 

5. Το αριθμ. 1797/18.10.88 έγγραφο του Τμήματος Κοινών. Πρό¬ 
νοιας Ν. Σάμου, αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Κρατικό Παιδικό Σταθμό Βαθέος Σάμου σε ένα (1) άτομο για προ¬ 
σωπικό καθαριότητας - βοηθ. εργασιών και εγκρίνουμε την απόφαση 
του Διοικητικού Συμβουλίου του Σταθμού που πάρθηκε στην αριθμ. 
16/11.10.1988 συνεδρίασή του για την πρόσληψη στον Κ.Π.Σ. Βα¬ 
θέος Σάμου της Σταματίας Χάρακα του Γεωργίου, σαν προσωπικό κα¬ 
θαριότητας βοηθ. - εργασιών, από αναλήψεως υπηρεσίας και μέχρι 
οκτώ (8) μήνες, με σχέση εργασίας ιδιωτικού δικαίου, για την αντιμε¬ 
τώπιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1988 

Ο ΥΦΥΠΟΥΡΓΟΣ 

- ' - ΧΡΗΣΤΟΣ ΟΙΚΟΝΟΜΟΥ 


Αριθ. Δ2α/28539 · < . (9) 

- Πρόσληψη προσωπικού στον Α’ Κ.Π.Σ. Βέροιας. 

*■ Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 5 Κεφ. Β' του Ν. 993/79, 

β) του άρθρου 9 του Ν. 1476/84. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 471/7.7.88 (ΦΕΚ 463/88 τ. Β’) «Ανά¬ 
θεση αρμοδιοτήτων Υπουργού Υγείας, Πρόνοιας και Κοινωνικών 
Ασφαλίσεων στους Υφυπουργούς Υγείας, Πρόνοιας και Κοινωνικών 
Ασφαλίσεων». 

3. Την πράξη του Υπουργού Προεδρίας της Κυβέρνησης 213/ 

11.5.87. 

4. Το απόσπασμα πρακτικού της αριθ. 11/30.9.88 συνεδρίασης του 
Δ.Σ. του Α' Κ.Π.Σ. Βέροιας. 

5. Το έγγραφο του Τμήματος Κοινωνικής Πρόνοιας Νομ. Βέροιας 
αριθ. 3203/12.10.1988. 

6. Τις επείγουσες ανάγκες του Α' Κ.Π. Σταθμού Βέροιας που δεν 
μπορούν να καλυφθούν από το υπάρχον προσωπικό ή με απόσπαση, 
αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη 
στον Α' Κρατικό Παιδικό Σταθμό Βέροιας σε δύο (2) άτομα για προσω¬ 
πικό καθαριότητας - βοηθητικών εργασιών, με σχέση εργασίας Ιδιωτι¬ 
κού Δικαίου για χρονικό διάστημα μέχρι οκτώ (8) μήνες, για την κά¬ 
λυψη επειγουσών υπηρεσιακών αναγκών του Σταθμού, με τον όρο ότι 
έχει προβλεφθεί σχετική πίστωση στον προϋπολογισμό του και εγκρί¬ 
νουμε την αριθ. 12/7.10.1988 απόφαση του Δ.Σ. του Α. Κ.Π.Σ. Βέ¬ 
ροιας, για την πρόσληψη σ’ αυτόν σαν προσωπικό καθαριότητας - βοη¬ 
θητικών εργασιών των: 

Σοφίας 'Κούρτη και · 

Γαρυφαλλλιάς Χρυσοκομίδου, με σχέση εργασίας Ιδιωτικού Δικαίου, 
για χρονικό διάστημα μέχρι οκτώ (8) μήνες για την κάλυψη επειγουσών 
υπηρεσιακών αναγκών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1988 

Ο ΥΦΥΠΟΥΡΓΟΣ 

ΧΡΗΣΤΟΣ ΟΙΚΟΝΟΜΟΥ 
-♦- 

Αριθ. Α2α/28660 (10) 

Έγκριση πρόσληψης προσωπικού στον Κ.Π.Σ. Δισπηλίου Καστο¬ 
ριάς. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 9 του Ν. 1476/84. 

β) του άρθρου 5 Κεφ. Β' του Ν. 993/79. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 471/7.7.88 (ΦΕΚ 463/88 τ. Β'). 

3. Την πράξη του Υπουργού Προεδρίας της Κυβέρνησης 213/ 

11.5.87. 

4. Τις επείγουσες ανάγκες του Κ.Π.Σ. Δισπηλίου που δεν μπορούν να 
καλυφθούν από το υπάρχον προσωπικό ή με απόσπαση. 

5. Το άριθ. Κ.Ζ./Γ2/1592/14.10.1988 έγγραφο του Τμήματος 
Κοιν. Πρόνοιας Ν. Καστοριάς, αποφασίζουμε: 

Ορίζουμε τον αριθμό του αναγκαιούντος για πρόσληψη προσωπικού 
στον Κρατικό Παιδικό Σταθμό Δισπηλίου Καστοριάς σε ένα (1) άτομο 
για προσωπικό καθαριότητας - βοηθητικών εργασιών και εγκρίνουμε 
την απόφαση του Δ/κού Συμβουλίου του Σταθμού που πάρθηκε στην 
αριθμ. 18/14.10.88 συνεδρίασή του για την πρόσληψη στον Κ.Π.Σ. 
Δισπηλίου της Ελένης Καρανά του Κων/νου από αναλήψεως υπηρεσίας 
και μέχρι οκτώ (8) μήνες, με σχέση εργασίας Ιδιωτικού Δικαίου, για 

την αντιμετώπιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1988 

ο υφυπουργός * · 

ΧΡΗΣΤΟΓ ΟΙΚΟΝΟΜΟΥ 
-- 

Αριθ. Α2α/30132 (11) 

Έγκριση πρόσληψης προσωπικού σε Κρατικούς Παιδικούς Σταθ¬ 
μούς. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝΩΝΙΚΟΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α) του άρθρου 9 του Ν. 1476/84. 

β) του άρθρου 5 Κεφ. Β' του Ν. 993/79. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοιν. Ασφαλίσεων 471/7.7.88 (ΦΕΚ 463/88 τ. Β'). 

3. Την πράξη του Υπουργού Προεδρίας της, Κυβέρνησης 213/ 
11.5.87. 

4. Τις επείγουσες ανάγκες των Κρατικών Παιδικών Σταθμών που 
δεν μπορούν να καλυφθούν από το υπάρχον προσωπικό ή με απόσπαση, 
αποφασίζουμε: 

1. Ορίζουμε τον αριθμό του αναγκαιούντος για πρόσληψη προσωπι¬ 
κού στους παρακάτω Κρατικούς Παιδικούς Σταθμούς, με σχέση εργα¬ 
σίας Ιδιωτικού Δικαίου για χρονικό διάστημα μέχρι οκτώ (8) μήνες, για 
την αντιμετώπιση των λειτουργικών αναγκών αυτών, ως ακολού- 
θως: 

1) Α' Κ.Π.Σ. Πολίχνης - Θεσ/νίκης: Σε ένα (1) άτομο Γενικών καθη¬ 
κόντων και εγκρίνουμε την αριθμ. 17/30.9.88 απόφαση του Δ.Σ. του 
Σταθμού για την πρόσληψη της Ελένης Κοχλιαρίδου του Βασ. σαν προ¬ 
σωπικό Γεν. καθηκόντων από 1.10.88, 

2) Κρατικό Βρεφονηπιακό Σταθμό Ν. Μαγνησίας: Σε δύο (2) άτομα 
γενικών καθηκόντων και εγκρίνουμε την αριθμ. 25/12.10.1988 από¬ 
φαση του Δ.Σ. του Σταθμού για την πρόσληψη των Μαλαματίας Τσιου- 
τσιουλίτα του Γεωργίου και Φανούριος Τρεμκατζή, σαν προσωπικό Γεν. 
Καθηκόντων από 16.10.1988. 

3) Κ.Π.Σ. Μενεμένης: Σε ένα (1) άτομο Γενικών καθηκόντων και 
εγκρίνουμε την αριθμ. 20/24.10.1988 απόφαση του Δ.Σ. του Σταθ¬ 
μού για την πρόσληψη της Ισμήνης Μωϋσιάδου του Γεωργ. σαν προσω¬ 
πικό Γεν. καθηκόντων από 1.11.1988, και 

4) Α" Κ.Π.Σ. Ευόσμου: Σε ένα (1) άτομο Γενικών καθηκόντων και 
εγκρίνουμε την αριθμ. 18/24.10.1988 απόφαση του Δ.Σ. του Σταθ¬ 
μού για την πρόσληψη της Δήμητρας Καράογλου του Παντελή, σαν 
προσωπικό Γεν. καθηκόντων από 1.11.1988. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεμβρίου 1988 

Ο ΥΦΥΠΟΥΡΓΟΣ 

ΧΡΗΣΤΟΣ ΟΙΚΟΝΟΜΟΥ 
- 

Αριθ. Α2α/28247 . ^ (12) 

Ορισμός αναγκαιούντος προσωπικού για πρόσληψη στο Ίδρυμα Προ¬ 
στασίας Απροσαρμόστων Παίδων Σερρών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: , ! 

1. Τις διατάξεις: 

α) του άρθρου 5 Κεφ. Β’ του Ν. 993/79. . 

β) του άρθρου 9 του Ν. 1476/84. 

' 2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αριθ. 471/88 (ΦΕΚ 463/Β'/88) 
«Ανάθεση αρμοδιοτήτων Υπουργού Υγείας, Πρόνοιας-και Κοινωνικών 
Ασφαλίσεων στους Υφυπουργούς Υγείας,· Πρόνοιας και Κοινωνικών 


Ασφαλίσεων». 

■ 3. Την πράξη του Υπουργού Προεδρίας της Κυβέρνησης αριθ. 213/ 
11.5.87. ' ’ 

4. Το απόσπασμα πρακτικού τής αριθ. 18/3.10.88 συνεδρίασης του 
Δ.Σ. του Ιδρύματος Προστασίας Απροσαρμόστων Παίδων Σερρών. 

5. Το έγγραφο του Ιδρύματος αριθ. 493/10.10.88. 

6. Τις επείγουσες ανάγκες του Ιδρύματος. Προστασίας Απροσαρμό¬ 
στων Παίδων Σερρών που δεν μπορούν να καλυφθούν από το υπάρχον 
προσωπικό ή με προσωπικό με απόσπαση από άλλες υπηρεσίες, αποφα¬ 
σίζουμε: 

Ορίζουμε τον αριθμό του αναγκαιούντος προσωπικού για πρόσληψη 
στο Ίδρυμα Προστασίας Απροσαρμόστων Παίδων Σερρών από 

I. 11.1988 σε τρεις (3) θαλαμηπόλους με σχέση εργασίας ιδιωτικού δι¬ 
καίου για χρονικό διάστημα μέχρι οκτώ (8) μήνες, για την κάλυψη επει- 
γουσών υπηρεσιακών αναγκών του Ιδρύματος, 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 7 Νοεβρίου '1988 

Ο ΥΦΥΠΟΥΡΓΟΣ 

ΧΡΗΣΤΟΣ ΟΙΚΟΝΟΜΟΥ 

’ ' -- . 

Αριθ. Α2α/27664 - ■· . (13) 

' Ορισμός αναγκαιούντος προσωπικού για πρόσληψη στον Κοινωνικό Ξε¬ 
νώνα Καρέα Αττικής/ 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: ' 

α) του άρθρου 5 Κεφ. Β' του Ν. 993/79. 1 

β) του άρθρου 9. του Ν. 1476/84. 

2. Την απόφαση του Πρωθυπουργού και του Υπουργού Υγείας, Πρό¬ 
νοιας και Κοινωνικών Ασφαλίσεων αριθ. 471/88 (ΦΕΚ 463/Β’/88) 
«Ανάθεση αρμοδιοτήτων Υπουργού Υγείας, Πρόνοιας και Κοινωνικών 
Ασφαλίσεων στους Υφυπουργούς Υγείας, Πρόνοιας και Κοινωνικών 
Ασφαλίσεων». 

3. Την πράξη του Υπουργού Προεδρίας της Κυβέρνησης αριθ. 213/ 

II. 5.87. 

4. Το απόσπασμα πρακτικού της αριθ. 2/5.10.88 συνεδρίασης του 
Δ.Σ. του Κοινωνικού Ξενώνα Καρέα Αττικής. 

5. Το έγγραφο του Ξενώνα αριθ. 22/12.1Ό.88". 

6. Τις επείγουσες ανάγκες του Κοινωνικού Ξενώνα Καρέα Αττικής 
που δεν μπορούν να καλυφθούν από το υπάρχον προσωπικό ή με προσω¬ 
πικό με απόσπαση, αποφασίζουμε: 

Ορίζουμε τον αριθμό του αναγκαιούντος προσωπικού για πρόσληψη 
στον Κοινωνικό Ξενώνα Καρέα Αττικής σε τρεις (3) οικονόμες - καθαρί¬ 
στριες με σχέση εργασίας ιδιωτικού δικαίου για χρονικό διάστημα μέχρι 
οκτώ (8) μήνες, για την κάλυψη επειγουσών υπηρεσιακών αναγκών του 
Ξενώνα. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 7 Νοεβρίου 1988 

Ο ΥΦΥΠΟΥΡΓΟΣ 

ΧΡΗΣΤΟΣ ΟΙΚΟΝΟΜΟΥ 
' -- ♦ 

Αριθ. 17176 - . -(14) 

Αρμοδιότητες και λειτουργία του Δ.Σ. της Ε.Ε.Α.Ε. 

ΟΙ ΥΠΟΥΡΓΟΙ 

' - · . ΟΙΚΟΝΟΜΙΚΩΝ ΚΑΙ 

ΒΙΟΜΗΧΑΝΙΑΣ, ΕΝΕΡΓΕΙΑΣ ΚΑΙ ΤΕΧΝΟΛΟΓΙΑΣ 

Έχοντας υπόψη: 

α. Τις διατάξεις της παρ. 6 του άρθρου 28 του Ν. 1733/87 (ΦΕΚ 
171/Α/87) «Μεταφορά τεχνολογίας, εφευρέσεις, τεχνολογική καινο¬ 
τομία και σύσταση Ελληνικής Επιτροπής Ατομικής Ενέργειας», 
β. Τις διατάξεις της παρ: 5 .του άρθρου 24 του ν. 1558/85 «Κυβέρ- 

νηση και Κυβερνητικά Όργανα» (ΦΕΚ 137/Α/85). 

γ. Την αριθ. 2172/12.2.88 απόφαση του Υπουργού Βιομηχανίας, 
Ενέργειας και Τεχνολογίας με την οποία διορίστηκαν τα μέλη του Δ.Σ. 
της Ε.Ε.Α.Ε. (ΦΕΚ 96/Β/88) και η οποία διορθώθηκε με το ΦΕΚ 
183/Β/88. 

δ. Την αριθ. 6474/ΦΕΚ 4518/30.6.88 απόφαση του Πρωθυπουρ¬ 
γού και του Υπουργού Οικονομικών «ανάθεση αρμοδιοτήτων στον Υφ. 
Οικονομικών», αποφασίζουμε: 

1. Αρμοδιότητες του Διοικητικού Συμβουλίου 

Το Δ.Σ. της Ε.Ε.Α.Ε. αποφασίζει για όλα τα θέματα που αφορούν τη 
Διοίκηση αυτής, έχει δε ιδίως τις εξής αρμοδιότητες: 

α. Αποφασίζει ή εισηγείται στον αρμόδιο υπουργό ή γνωμοδοτεί, 
αντίστοιχα, επί θεμάτων που περιγράφονται στο άρθριο 28 παρ. 2 εδαφ. 
α' έως θ’ του Ν. 1733/87. 

β. Εγκρίνει, ύστερα από εισήγηση του Προέδρου του Δ.Σ., τον ετήσιο 
προϋπολογισμό και απολογισμό της. 

γ. Αποφασίζει για την περαιτέρω διάρθρωση και τις επιμέρους αρμο¬ 
διότητες των Διευθύνσεων και ορίζει τους υπεύθυνους (προϊσταμέ¬ 
νους). 

δ. Τοποθετεί το προσωπικό, στις οργανικές μονάδες αυτής, 
ε. Εκτελεί τις πάσης φύσεως δαπάνες στα πλαίσια του εγκεκριμένου 
προϋπολογισμού της (Τ.Π. και Δ.Ε.). 

στ. Μεταβιβάζει στον Πρόεδρο ή Αντιπρόεδρο αυτού όσες αρμοδιότη¬ 
τες αυτό κρίνει. 

ζ. Αποφασίζει για τις ανάγκες επιμόρφωσης και εξειδίκευσης σε επι¬ 
στήμονες και τεχνικούς στους κλάδους των πυρηνικών επιστημών και 
για την κάλυψη αυτών των αναγκών με τη διοργάνωση σεμιναρίων συ¬ 
νεδρίων ή με κάθε άλλο πρόσφορο μέσο. 

η. Επιλέγει τα ερευνητικά και τεχνολογικά προγράμματα και τις λοι¬ 
πές δραστηριότητες των οποίων τη διαχείριση αναθέτει στον Ειδικό Λο¬ 
γαριασμό της Ε.Ε.Α.Ε. 

θ. Αναθέτει μελέτες με αμοιβή σε τρίτους για εξυπηρέτηση των σκο¬ 
πών της Ε.Ε.Α.Ε. 

ι. Αποφασίζει τη χορήγηση επί πλέον αμοιβής σε απασχολούμενους 
στην Ε.Ε.Α.Ε. για εξυπηρέτηση της λειτουργίας της, σύμφωνα με το 
άρθρο 21 του Ν. 1505/84. 

ια. Προβαίνει στην κοστολόγηση και καθορίζει τις τιμές χρέωσης για 
τις παρεχόμενες από την Ε.Ε.Α.Ε. υπηρεσίες προς τρίτους. 

ιβ. Αποφασίζει για την απασχόληση προσωπικού με ανάθεση έργου ή 
τη χορήγηση υποτροφιών, που υλοποιούνται, σύμφωνα με τις διαδικαίες 
και από τα κονδύλια του Ειδικού Λογαριασμού. 

ιγ. Αποδέχεται τις κάθε είδους επιχορηγήσεις, δωρεές και εισφορές 
τρίτων προς την Ε.Ε.Α.Ε. και εξουσιοδοτεί τον Πρόεδρό της να υπογρά¬ 
φει τις σχετικές συμβάσεις, όπου αυτές υπάρχουν. 

ιδ. Μεριμνά για τη διαφώτιση του κοινού σε θέματα αρμοδιότητας 
της Ε.Ε.Α.Ε. 

2. Λειτουργία του Δ.Σ. 

α. Το Δ.Σ. συνεδριάζει ταχτικά μία (1) φορά το μήνα και έκτακτα 
όταν παρίσταται ανάγκη, καθώς επίσης και όταν ζητηθεί με έγγραφη 
αίτηση τεσσάρων (4) τουλάχιστον μελών αυτού, πάντοτε όμως με πρό¬ 
σκληση του Προέδρου του Δ.Σ. 

β. Τα θέματα που είναι για συζήτηση καταχωρούνται στην ημερήσια 
διάταξη, η οποία κοινοποιείται στα μέλη του Δ.Σ. τουλάχιστον 24 ώρες 
πριν από τη συνεδρίαση. 

θέματα που δεν αναφέρονται στην ημερήσια διάταξη δεν συζητού- 
νται, εκτός και εάν πρόκειται για επείγοντα θέματα και αποφασίζουν τη 
συζήτηση τέσσερα (4) τουλάχιστον μέλη του Δ.Σ. μετά από εισήγηση 
του Προέδρου του Δ.Σ. 

γ. Το Δ.Σ. έχει απαρτία όταν είναι παρόντα στη συνεδρίαση τέσσερα 
(4) τουλάχιστον μέλη του. Οι αποφάσεις από το Δ.Σ. λαμβάνονται με 
ψηφοφορία και με πλειοψηφία των παρόντων μελών. Σε περίπτωση ισο- 
ψηφίας υπερισχύει η ψήφος του Προέδρου. 

δ. Απουσιάζοντος ή κωλυομένου του Προέδρου του Δ.Σ. προεδρεύει ο 
Αντιπρόεδρος αυτού. 

3. Αρμοδιότητες Προέδρου του Δ.Σ. 

Ο Πρόεδρος του Δ.Σ. της Ε.Ε.Α.Ε. έχει τις εξής αρμοδιότητες: 
α. Προεδρεύει των συνεδριάσεων του Δ.Σ. και εκτελεί τις αποφάσεις 
αυτού. 


β. Προΐσταται όλων των οργανικών μονάδων της Ε.Ε.Α.Ε. 

γ. Εισηγείται στο Δ.Σ. τον ετήσιο προϋπολογισμό και απολογισμό 
της Ε.Ε.Α.Ε. 

δ. Ασκεί όσες αρμοδιότητες του έχει αναθέσει το Δ.Σ. 

ε. Υπογράφει όλα τα εξερχόμενα έγγραφα της Ε.Ε.Α.Ε. Μπορεί να 
εξουσιοδοτήσει για την υπογραφή μέρους αυτών, τον Αντιπροέδρο, 
Μέλη του Δ.Σ., και Προϊσταμένους Διευθύνσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, Ϊ4 Νοεμβρίου 1988 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΒΙΟΜ.. ΕΝΕΡΓ. & ΤΕΧ/ΓΙΑΣ 

Η. ΠΑΠΑΗΛΙΑΣ Α. ΠΕΠΟΝΗΣ 

- ♦- 

Αριθ. 3554.13/19/88 (15) 

Διαπίστωση της ανάγκης πρόσληψης προσωπικού στο Λιμενικό Ταμείο 
Μονεμβασιάς. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Κεφαλαίου Β' του Ν. 993/79 «Προσωπικό προς 
κάλυψη απρόβλεπτων και επειγουσών αναγκών» (ΦΕΚ 281 Α'/ 
21.12.79), όπως αυτές τροποποιήθηκαν με το άρθρο 9 του Ν. 
1476/84 (ΦΕΚ 136 Α’/18.9.84) και το άρθρο 14 του Ν. 1735/87 
(ΦΕΚ 195 Α’/11.11.87). 

2. Την αριθ. 32/88 Πράξη της Λιμενικής Επιτροπής ΜΟΝΕΜΒΑ- 
ΣΙΑΣ και την αριθ. 14114/26.9.88 εγκριτική απόφαση Νομαρχίας 
ΛΑΚΩΝΙΑΣ, διαπιστώνουμε: 

1. Το εξαιρετικά επείγον της ανάγκης πρόσληψης ενός υπαλλήλου, 
με σχέση εργασίας ιδιωτικού δικαίου ορισμένου χρόνου, διάρκειας οκτώ 
(8) μηνών, σύμφωνα με το Κεφ. Β’ του Ν. 993/79, προς αποφυγή 
απώλειας εσόδων του Λιμενικού Ταμείου ΜΟΝΕΜΒΑΣΙΑΣ λόγω έλ¬ 
λειψης υπαλλήλου. Ο παραπάνω υπάλληλος θα εκτελεί χρέη Γραμμα¬ 
τέα του Λιμενικού Ταμείου. 

2. Στον προϋπολογισμό του Λιμενικού Ταμείου ΜΟΝΕΜΒΑΣΙΑΣ 
υπάρχει εγγεγραμμένη πίστωση για την αντιμετώπιση της δαπάνης 
που θα προκληθεί από την πρόσληψη του υπαλλήλου. 

Η παρούσα να δημοσιευθεί στην Εφημερίδα της Κυβερνήσεως. 

Πειραιάς, 25 Οκτωβρίου 1988 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 115156 (16) 

Σύσταση Γ ραφείου Επαγγελματικής Αποκατάστασης Ατόμων με ειδι¬ 
κές ανάγκες στην Πάτρα. 

Ο ΔΙΟΙΚΗΤΗΣ ΤΟΥ ΟΑΕΔ 
Έχοντας υπόψη: 

1. Τις διατάξεις του Ν.Δ. 212/69 «περί Οργανώσεως και Διοική- 
σεως του ΟΑΕΔ». 

2. Τις διατάξεις του Β.Δ. 405/71 «περί Οργανώσεως, Συγκροτή- 
σεως και Λειτουργίας των Υπηρεσιών του ΟΑΕΔ». 

3. Τις διατάξεις του άρθρου 1 παραγ. 4 του Ν.1648/86 «περί προ¬ 
στασίας πολεμιστών, αναπήρων και θυμάτων πολέμου και μειονεκτού- 
ντων προσώπων». 

4. Την απόφαση 3438/18.10.88 του Δ.Σ. του ΟΑΕΔ. 

5. Την εισήγηση της Υπηρεσίας, αποφασίζουμε: 

1. Συνιστούμε Γραφείο με τον τίτλο «Γραφείο Επαγγελματικής Απο¬ 
κατάστασης Ατόμων με ειδικές ανάγκες» στην Πάτρα και ορίζουμε ως 
ημερομηνία έναρξης λειτουργίας την 1η Δεκεμβρίου 1988. 

2. Το Γραφείο αυτό θα υπάγεται διοικητικά στην Περ/κή Δ/νση Πε- 
λοποννήσου. 

3. Το συνιστώμενο Γραφείο ασκεί τις παρακάτω αρμοδιότητες: 

α) Τηρεί μητρώο ανέργων αναπήρων και εν γένει ατόμων με μειωμέ- 

νες ικανότητες κατά τα ειδικότερα οριζόμενα στην υπ’ αριθμ. 30435/ 
19.2.87 κοινή απόφαση των Υπουργών Εργασίας και Κοινωνικών 
Υπηρεσιών. 

β) Μεριμνά για την τοποθέτηση των ανωτέρω προστατευομένων 
προσώπων σε ανάλογες με τις ικανότητες και δυνατότητες αυτών θέσεις 
εργασίας. 

γ) Μεριμνά για την παραπομπή των αναπήρων και ατόμων εν γένει 
με μειωμένες ικανότητες σε Εκπαιδευτικές Μονάδες του Οργανισμού 
και άλλων ειδικών ιδρυμάτων για την επαγγελματική τους εκπαίδευση 
κατά τη διαδικασία που προβλέπει το άρθρο 6 του Ν. 1648/86. 

δ) Μεριμνά για τα θέματα εργονομικής διευθέτησης θέσεως εργασίας 
και επιχορήγησης εργοδοτών που απασχολούν αναπήρους και άτομα με 


μειωμένες ικανότητες κατά τα ειδικότερα οριζόμενα στο άρθρο 5 του Ν. 
1648/86. 

ε) Μεριμνά για την προσαρμογή των αναπήρων στην εργασία. . 

στ) Τηρεί στατιστικά στοιχεία ανεργίας, απασχόλησης και επαγγελ¬ 
ματικής εκπαίδευσης αναπήρων και εν γένει ατόμων με μειωμένες ικα¬ 
νότητες. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1988 

Ο Διοικητής 
Τ. ΑΜΑΛΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





